10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 663 της 2/7 Αυγ. 1965 (ΦΕΚ Α΄ 159) Περί επεκτάσεως διατάξεών τινων του Νόμ. 4464/1965 και επί του Ταμείου Λαϊκών Αγορών. ΄Εχοντες υπ’ όψιν: α)Τας διατάξεις της παρ.11 του άρθρ.2 του Νόμ. 4464/1965 «περί τροποποιήσεως διατάξεών τινων του υπαλληλικού κώδικος κλπ.», β)την υπ’ αριθ. 219788/16681/23.1.1960 απόφασιν του Υπουργού Εμπορίου» περί διαρθρώσεως των τακτικών θέσεων υπαλλήλων του Ταμείου Λαϊκών Αγορών ΝΠΔΔ», γ)την υπ’ αριθ. 418/1965 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και δ)την υπ’ αριθ. 746/1965 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Εμπορίου Υπουργών, απεφασίσαμεν και διατάσσομεν: ΄Αρθρον μόνον.-1.Αι διατάξεις, του άρθρ.1 και των παρ.1 έως 9 και 13 του άρθρ.2 του Νόμ. 4464/1965 «περί τροποποιήσεως διατάξεών τινων του υπαλληλικού κώδικος κλπ.» επεκτείνονται και επί των θέσεων Β΄ και Γ΄ κατηγοριών του Ταμείου Λαϊκών Αγορών ΝΠΔΔ. 2.Η κατά την παρ.8 του άρθρ.2 του Νόμ. 4464/1965 ειδική Επιτροπή συγκροτείται δια κοινής αποφάσεως των Υπουργών Οικονομικών και Εμπορίου, αποτελείται δε εξ ενός μέλους του Ανωτάτου  Σελ. 88,02(β) 325-020 Συμβουλίου Δημοσίων Υπηρεσιών (ΑΣΔΥ) αποδεικνυομένου υπό του Σώματος και δύο ανωτέρων υπαλλήλων των Υπουργείων Οικονομικών και Εμπορίου. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί του Εμπορίου Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Ο Νόμ. 4464/65 παρατίθεται εν τόμ. 2Α σελ. 316,19(α). 